He Moolelo no Aukelenuiaiku. 



MOKUNA I 



AUKELE ME KONA MAU KaikUAANA LokO InO. 



OKEIA moolelo o Aukelenuiaiku, oia kekahi o na moolelo kaulanaloa ma 

 Hawaii uei, o Kuaihelani ka aina, o Iku ke kane, he 'Hi. O Kapapaiakea ka 



waliine, na laua na keiki he umikumamalua. E hoomaka ana ka olelo ma 

 ICuaihelani. Eia na inoa o na keiki : Kekamakahinuiaiku, Kuaiku, Nohoaiku, Hele- 

 aiku, Kapukapuaiku, Heaaiku, Lonoheaiku, Naaiku, Noiaiku, Ikumailani me 

 Aukelenuiaiku, he man kane, ame Kaomcaaiku, he wahine. O Aukelenuiaiku ka 

 mea nona keia moolelo. 



Mai ka hiapo a ka mua ponoi o Aukelenuiaiku, aole o Iku i hii, aole i lawe- 

 lawe, aole hoi i hooili i ka aina no kekahi c lakou, aole no hoi i hoopunahele. A ia 

 Aukelenuiaiku, malama o Iku, lawelawe a hii, a hooili i kona kapu a me ka aina 

 nona. A no keia punahele o Aukelenuiaiku i ko lakou makuakane, ua huhu kona 

 man hoahanau ia ia, a ua imi lakou i mea nona e make ai. Wahi a ko lakou 

 kaikuaana loa, a Kamakahinuiaiku: "Kupanaha ko kakou makuakane, ia'u hoi i ke 

 keiki mua, aole i hooili mai i kona kapu a me ka aina, a i ke keiki hope loa, ia ia 

 ka e hooili ai." 



O ka hana nui a na kaikuaana o Aukelenuiaiku, o ka mokomoko, o ka hakoko, 

 ke kuikui, a me na mea ikaika e ae, a ma keia mea, ua lilo lakou he poe kaulana no 

 Kuaihelani ma keia liana, a o lakou ka oi o ka ikaika ma ia hana. A ua hele lakou 

 e kaapuni ma ka aina a puni, aole mea aa mai ia lakou. Ia lakou e kaapuni ana i ka 

 aina o Kuaihelani, kaulana aku la ka ikaika o Kealohikikaupea, no Kauai ia kanaka. 

 O kona ikaika, he uhaki wale no i ke kanaka a hiki lakou nei i laila, hookahi no 

 puupuu waiho ana i lalo. Kaapuni lakou a puni o Kauai, aohe mea aa mai ia lakou. 



Memoirs B. P. B. Museum, Vol. IV. — 3. ( ^^ ) 



